|  |  |  |
| --- | --- | --- |
| **КЫРГЫЗ РЕСПУБЛИКАСЫ**  **ЖАЛАЛ-АБАД ОБЛАСТЫ**  **АКСЫ РАЙОНУ**  **АК-СУУ АЙЫЛ АЙМАГЫНЫН АЙЫЛДЫК КЕҢЕШИ** |  | **КЫРГЫЗСКАЯ РЕСПУБЛИКА**  **ЖАЛАЛ-АБАДСКАЯ ОБЛАСТЬ**  **АКСЫЙСКИЙ РАЙОН**  **АЙЫЛНЫЙ КЕНЕШ АК-СУУЙСКОГО АЙЫЛНОГО АЙМАКА** |

**ТОКТОМ**

**Ак-Суу айыл аймагынын айылдык кеңешинин IX чакырылышынын IV сессиясы**

2025-жыл 18-февраль **№** 4/19 Ак-Суу айылы

**Ак-Суу айыл аймагынын жайыттарды башкаруу жана пайдалануу боюнча 2025-2029-жылдарга карата иш планы жөнүндө**

“Жергиликтүү мамлекеттик администрация жана жергиликтүү өз алдынча башкаруу органдары жөнүндө “Кыргыз Республикасынын Мыйзамынын 34-беренесинин негизинде Ак-Суу жайыт башкармасынын башчысы Э.Жоробековдун билдирүүсүн угуп талкуулап ,Ак-Суу айыл аймагынын айылдык кеңеши:

ТОКТОМ КЫЛАТ

1. Ак-Суу айыл аймагынын жайыттарды башкаруу жана пайдалануу боюнча 2025-2029-жылдарга карата жайыт башкармасынын иш планы бекитилсин (тиркеме тиркелет).
2. Ушул токтом кол коюлган күндөн тартып күчүнө кирет:
3. Ушул токтом расмий веб-сайтына жарыялансын.
4. Аталган токтомду расмий жарыялоо жана Кыргыз Республикасынын ченемдик укуктук актыларынын мамлекеттик реестрине киргизүү үчүн жиберүү жагы жооптуу катчы Ж.Жолдубай уулуна милдеттендирилсин.
5. Бул токтомдун аткарылышын көзөмөлдөө жагын өзүмө калтырам.

**Төрага М.Шаршеналы уулу**

Тиркеме №1

Ак-Суу айыл аймагынын айылдык

кеңешинин 2025-жылдын

“ 18 ”- февраль

№ 4/19 токтому менен

“Бекитилди

**Жайыттарды башкаруу жана пайдалануу боюнча**

**Ак-Суу муниципалдык ишканасынын жайыттар боюнча**

**башкармалыгынын . Планы.**

**2025-2029-жылдарга карата (5 жылга чейин).**

**Мазмуну**

**Жалпы маалымат.**

* 1. Айыл аймагы боюнча маалымат: географиялык орду , климаты, айылдары жана калкы.
  2. Жайыттарды пайдаланунун сезону .
  3. Жергиликтүү өз алдынча башкаруу органдарынын жетекчилери жана жооптуу адамдары.

1. **Жайыт ресурстары, инфраструктура жана алардын абалы**
   1. Жайыт участокторунун картасы.
   2. Жайыт ресурстарынын жалпы мүнөздөмөсү (аянты, түшүмдүүлүгү, сыйымдуулугунун абалы)
   3. Жайыт инфраструктурасынын обьектилери жана алардын абалы .
   4. Климаттын өзгөрүшүн эске алуу менен жайыттардын абалын баалоо анализи.
2. **Малдын саны, алардын жайытка жана даярдалуучу тоюттарга болгон муктаждыгы.**
   1. 20 жылга карата малдын башы жана түрүнө жараша тоюттун керектелиши.
   2. 5-жылга карата болжолдуу шарттуу малдын башы жана тоютка болгон муктаждык.
   3. Тоют балансы
3. **5-жылга карата жайыттарды башкаруу жана пайдалануу боюнча орто мөөнөттү планы.**
   1. Жайыттардын абалына мониторинг жана баалоо жургүзүү боюнча чаралары.

**Жалпы маалымат.**

* 1. **Айыл аймак боюнча маалымат : географиялык орду, климаты, айылдары жана калкы.**

Ак-Суу айыл аймагынын климаты негизинен континенталдуу климаттарга кирет .Июнь айында абалын орточо температурасы «25» градустан «30» градуска чейин , август айында «25» градуска чейин .Эң суук күндөр январь айына туш келет --5тен -10 го чейин өтө ысык аба ырайы, июль айында күтүлөт.

Ак-Суу айыл аймагында 4 айыл бар Ак-Суу айылы айыл аймактын административдик борбору болуп саналат.

20 жылдын 1-январына карата маалымат боюнча айыл аймактын калкынын саны **6 900** адам, түтүндүн саны **1174.**

Калктын кирешесинин негизги булагы мал чарбасы түзөт.

Айыл аймактын калкынын 70% пайызы мал чарбасында эмгектенишет, 20 % жер иштетүүчүлүк жана 10% пайызы башка тармактарда эмгектенишет.

|  |  |  |  |  |
| --- | --- | --- | --- | --- |
| **Калктын жана түтундөрдүн саны тууралуу маалымат** | | | | |
| к/н | **Айылдардын**  **аталышы** | **20 жылдын башына карата** | | |
| **Калктын саны (адам)** | **Түтүндүн саны** |  |
| 1 | Ак-Сай | 2054 | 319 |  |
| 2 | Кум-Булуң | 230 | 17 |  |
| 3 | Төө-Басты | 1543 | 293 |  |
| 4 | Коргон-Дөбө | 1641 | 269 |  |
| 5 | Ак-Суу | 1432 | 276 |  |
|  | **бардыгы** | **6900** | **1174** |  |

* 1. **Жер ресурстары.**

Ак-Суу айыл аймагындагы жер ресурстарынын жалпы аянты 31034 гектарды түзөт, анын ичинен жайыт 21 95 га.

Айыл аймакта узак мөөнөттүү пайдалануудагы табигый жайыттар жана маданий жайыт участоктор бар.

|  |  |  |  |
| --- | --- | --- | --- |
| **Айыл чарба жерлеринин категориялар боюнча аянты** | | | |
| к/н | Айыл чарба жерлеринин түрлөрү | Айыл аймактын  териториясындагы Га **31034га** |  |
| 1 | Сугат жерлер | 32 |  |
| 2 | Айдоо жерлер кайракы | 1842 |  |
| 3 | Чөп чабынды жерлер | 827 |  |
| 4 | Бак-дарактар өстүрүлгөн жерлер | 5 |  |
| 5 | Жайыт жерлер | 21 951 |  |
|  | Жалпы: | 24 657 |  |

* 1. **Ак-Суу жергиликтүү өз алдынча башкаруу органдарынын жетекчилилери жана жооптуу адамдары.**

|  |  |  |  |  |
| --- | --- | --- | --- | --- |
| **к/н** | **Аты-жөнү** | **Кызмат орду** | **Элекрондук**  **почта** | **Байланыштуу**  **телефону** |
| **1** | Шаршеналы у Мадамин | Жергиликтүү кеңештин төрагасы |  |  |
| **2** | Сулайманкулов Канатбек  Абзалбекович | Айыл аймактын өкмөт башчысы |  | **0776-077711** |
| **3** | Сартаев Арстанбек  Мухтарбекович | жетектөөчү мал чарба  адис |  | **0779-614994** |
| **4** | Жоробеков Эркин | Жайыт боюнча адис |  | **0700-058391**  **0775-058391** |

1. **Жайыт ресурстары инфраструктура жана алардын абалы**
   1. **Жайыт участокторунун картасы.**
   2. **Жайыт ресурстарынын жалпы мүнөздөмөсү .**

Ак-Суу айыл аймагынын учурдагы мал жаюу системасы.

17- участокту камтыйт. Алар: Каз, Эшек-Сай, Алсейит, Чай-Башат, Чаң-Дөбө, Кара-Күңгөй, Бүтөө-Сай , Балапан, Ак-Сай, Беш-Кой, Беш-Анги, Тилеке, Көк-Кыя, Кара-Тыт, Чер, Миң-Бугу, Кум-Бел.

Ошондой эле түшүм жыйналып алынгандан кийин айдоо жана чөп чабынды жерлерге маданий жайыт катары мал жайылат.

Пайдалануу мезгили боюнча жайыттар **жазгы, күзгү, жайкы, кышкы** болуп бөлүнөт. **5 (жандыка 1 (гектар**), ар бир кара малга башына **1 (бир) гектардан** жайыт берилет.

|  |  |  |  |
| --- | --- | --- | --- |
| **к/н** | **Колдонулган жайыт участоктун аталышы** | **Колдонуу сезону** |  |
|  |  |  |  |
| 1 | Каз | Жаз, күз, кыш |  |
| 2 | Эшек-Сай | //--//--//--//--// |  |
| 3 | Алсейит | //--//--//--//--// |  |
| 4 | Чай-Башат | //--//--//-//--// |  |
| 5 | Чаң-Дөбө | //--//--//--//-// |  |
| 6 | Кара-Күнгөй | //--//--//--//--// |  |
| 7 | Бүтөө-Сай | //--//--//--//--// |  |
| 8 | Балапан | Жаз, күз, кыш |  |
| 9 | Ак-Сай | //--//--//--//--// |  |
| 10 | Беш-Кой | //--//--//--//--// |  |
| 11 | Беш-Анги | //--//--//--//--// |  |
| 12 | Тилеке | //--//--//--//--// |  |
| 13 | Көк-Кыя | //--//--//--//--// |  |
| 14 | Кара-Тыт | //--//--//--//--// |  |
| 15 | Чер | Жаз, жай |  |
| 16 | Миң-Бугу | жай |  |
| 17 | Кум-Бел | жай |  |

Түшүмдүүлүгү азыраак жайыт участоктору жогоруда таблицада көрсөтүлгөн 3 (үч) сезон пайдаланган жайыттар .

Калктуу конуштарга жакын жайгашкан жакынкы жайыттарга **15-апрелден 15-сентябрга чейин жылда чектөө киргизилет**.

Жайыттардын жайлоолордо бетеге , шалбаа оттору жакшы абалда бардык сезондорго жайыттардын абалына мониторинг жана баалоо жүргүзүлүп турат.

* 1. **Жайыт инфраструктура обьектилери жана алардын абалы.**

Ак-Суу айыл аймагындагы жайыттардагы инфраструктуранын абалына анализ жүргүзсөк, аймактын териториясында менчик ветеринардык аптекалар бар, беккари чункурчасы бар болгон , аны башка аймакка көчүрүү чечими кабыл алынган.

жер участкасы аныкталган , жакынкы күндөрү пайдаланууга берилет. Айыл аймакка жайыттарга алып баруучу **180 км** жол бар, анын ичинен **80 км** жол начар абалда турат. Мал суу ичүүчү жай 24 м темир-чугун, аштоо Чер жайыт участкасында курулган.

Жакшы иштеп атат. Котур-Булак жайыт участкасында 15 м аштоо курулган, бүгүнкү күндө эл пайдаланып жатышат, ремонт талап кылынбайт. Таш-Башат , Ак-Терек, Таңатарда башаттар оңдолуп мал суу ичүүчү жайлар курулат.

* 1. **Климаттын өзгөрүшүн эске алуу менен жайыттардын абалын баалоо анализи.**

Ак-Суу айыл аймагында акыркы жылдары аба ырайынын өзгөрүүсү байкалууда.Кышында кардын өтө аз жаашы кээ бир булактар соолуп кетүүдө, күндүн жогорку температурасында жайыттарда чөптөр тез саргайып күйүп кетүүсү , мал-жандыкка терс таасири тийгизүүдө.

Ошондуктан жакынкы жайыттарга жыл сайын **15-апрелден 15-сентябрга чейин** чектөө киргизилди пайдаланууга.

Жайкы жайыттарга жайлоолорго өз убагында айдап чыгууда кыйынчылыктар болууда **(нөшөрлөп жааган жамгыр, төмөнкү температура, сел, дарыя сууларын толкундары жана башкалар).**

Айыл аймакта сел жүрүү коркунучу бар жайыт участкалар **(Балапан-Сай, Бүтөө-Сай, Кара-Күңгөй, Тилеке,Көк-Кыя, Чер, Эшек-Сай)** участкалары бар.

Бул участкалардагы жайыттарды пайдалануу планын түзүудө , Кыргызгидромет тарабынан иштелип чыккан аба ырыйынын божомолдору жана эрте кабарлоо системасынын маалыматтары колдонулат.

-Өзгөчө кырдаалдардын (сел, катуу суук, жаан-чачындар) божомолдоо, мониторингинин натыйжалары боюнча иш-чараларды пландаштыруу.

-Жайыт пайдалануучуларга климаттын өзгөрүүсүнун жайыттарга жана малдын продуктуулугуна тийгизген таасирин түшүндүрүү.

-Инфраструктураларды жакшыртуу.

-Кышкы тоюттарды камсыздандыруу тоют запастарын көбөйтүү.

-Климаттын өзгөрүшүнө ыңгайлашкан жаныбарлардын , малдардын тукумдук курамын жакшыртуу.

-Өзгөчө кырдаалдар министрлигинин шашылыш маалыматтарын жайыт пайдалануучуларга кабарлоо.

**3.Малдардын саны, алардын жайытка жана даярдалуучу тоюттарга болгон муктаждыгы.**

3.1. 20 жылга карата малдын башы жана түрүнө жараша тоюттун керектелиши.

|  |  |  |  |  |  |  |  |
| --- | --- | --- | --- | --- | --- | --- | --- |
| **к/н** | **Малдын түрлөрү** | **Саны** | **Коэфиценти** | **Шарттуу**  **мал башы** | **Суткалык**  **керектөө** | **Кургак затка муктаждык** | **Кургак затка жылдык керектелиши** |
| **1** | **Кой-эчки** | **16 561** | **0,2** | **3312** | **7,5** | **24 840** | **99 360** |
| **2** | **Уй** | **1 831** | **1,0** | **1 831** | **7,5** | **13 733** | **54 932** |
| **3** | **Жаш кара мал** | **463** | **0,7** | **324** | **7,5** | **2430** | **9 720** |
| **4** | **Жылкы** | **1490** | **1,0** | **1490** | **7,5** | **11 175** | **44 700** |
| **5** | **Эшек** | **21** | **1,0** | **21** | **7,5** | **1 575** | **6 300** |
|  | **Бардыгы:** |  |  | **6 978** | **Х** | **83 753** | **215 012** |

**3.2. 5 жылга карата болжолдуу шарттуу малдын башы жана тоютка болгон муктаждык.**

|  |  |  |  |  |  |  |  |
| --- | --- | --- | --- | --- | --- | --- | --- |
| **к/н** | **Малдын түрү** | **Малдын түрү боюнча малдын шарттуу башынын орточо жылдык өсүшү.** | | | | | |
| **2025-ж** | **2026-ж** | **2027-ж** | **2028-ж** | **2029-ж** |  |
| **1** | Кой-эчки | **496 800** | **646 805** | **796 800** | **946 800** | **1 099 800** |  |
| **2** | Уй | **274 660** | **349 500** | **424 500** | **499 500** | **579 000** |  |
| **3** | Жаш кара мал | **48 600** | **59 100** | **69 600** | **92 700** | **113 700** |  |
| **4** | Жылкы | **223 500** | **298 500** | **373 500** | **463 500** | **541 500** |  |
| **5** | Эшек | **31 500** | **46 500** | **61 500** | **76 500** | **106 500** |  |
|  | **Бардыгы Ш.М.Б** | **1 075060** | **1 400405** | **1 725900** | **2 049000** | **2 440500** |  |

**3.3. Тоют балансы.**

Жайыттардын түшүмдүүлүгүнө жана колго даярдалуучу тоюттардын көлөмүнө жүргүзүлгөн анализге ылайык айыл аймакта

жайыт жана даярдалуучу тоюттар жетиштүү , өлчөмдө камдалган. Малды кыш мезгилинде тоют менен камсыздоо үчүн жетиштүү көлөмдөгү тоют даярдалат.; анткени айдоо аянттары , чөп чабынды аянттары айыл аймактын ар бир тургунуна малды багууга жетиштүү өлчөмдөгү жер үлүшү бөлүнүп берилген.

**4.5. жылга карата жайыттарды башкаруу жана пайдалануу боюнча орто мөөнөттүү планы.**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **к/н** | | **Маселе** | | | | **Иш-чара** | **Күтүлүүчү жыйынтык** | | | |
| **Жайыттарды башкаруу жана пайдалануу боюнча** | | | | | | | | | | |
| **1** | | | Тилеке, Чер, участкаларда деградациянын белгилери байкалууда | | Жайыттардын абалына мониторинг жана баалоо жургүзүү | | | Деградациянын себептери аныкталып, алардын алдын алуу чаралары белгиленди . | | |
| **2** | | | Тескей , Сүттүү-Булак, Беш-Тал , Жарык-Таш, Ак-Там, Эшме, Таш-Кудук, Саз,Жар-Баатыр.Жакынкы участокторго жыл сайын 15-апрелден 15-сентябрга чейин чектөө киргизүү. | | Жакынкы жайыттарды жакшыртуу жана эс алдыруу менен мал жаюу системасын жакшыртуу. | | | Жакынкы жайыттар жайында , толугу менен эс алат ,натыйжада жайыт чөптөр калыбына келтирилет. | | |
| **3** | | | Жаз мезгилинде жайыт тоюутунун жетишсиздиги байкалган. | | 50 гектар жайыт участокторго экспарцет жана чөп үрөөнүн себүү. | | | Табигый жайыттарда жайыт оттору калыбына келет, малдын асылдуулугун жогорулатат. | | |
| **Жергиликтүү өз алдынча башкаруу органдарынын потенциялын жогорулатуу** | | | | | | | | | | |
| 1 | | | | Ак-Терек Таш-Башат, Таңатар участокторуна мал суу ичүүчү жай куруу. | жайыт башкармалыгын бюджетинен мал суу ичүучү жай куруу. | | | | Мал-жандыктарды таза туруктуу суу менен камсыз болот. | |
| 2 | | | | Кара-Күнгөй, Эшек-Сай , Чер жайыт участокторго баруучу начар абалдагы жолдорду ондоо. | жайыт башкармалыгын бюджетинен жолдорду оңдоо. | | | | Малчылардын жашаган участокторго каттоосу жакшырат, кышкы тоюттарды жетиштүүкамдап алууга жакшы шарт тузүлөт. | |
| **Жергиликтүү өз алдынча башкаруу органдарынын потенциялын жогорулатуу.** | | | | | | | | | | |
| 1 | Мамлекеттик жайыт жерлерин жергиликтүү өз алдынча башкаруу органдары тарабынан натыйжалуу жана сарамжалдуу башкаруу үчүн. | | | | Жайыттардын абалына мониторинг жургүзүү боюнча окутууларды уюштуруу.Жайыттарды башкаруу жана пайдалануу боюнча планды иштеп чыгуубоюнча окутуу. | | | | | Жергиликтүү өз алдынча башкаруу органдарынын өкүлдөрүнүн билимдери жогорулатылды, бул жергиликтүүөз алдынча башкаруу органдарынын ишин жакшыртууга мүмкүндүк берет. |

* 1. **Жайыттардын абалына мониторинг жана баалоо жүргүзүү боюнча чаралары.**

Ак-Суу айыл аймагында жайыттарды туура пайдалануу үчун жыл сайын жайыттардын абалына мониторинг жана баалоо жүргүзүлүп турат.

Мониторингдин жыйынтыктары жайыттарга мал жаюу системасын жана абалын жакшыртуу боюнча чараларды тууралоо үчүн жыл сайын колдонулат.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| к/н | **Участоктун**  **аталышы** | **Жайыттын**  **тиби** | **Пайдалануу**  **сезону** | **Аянты**  **га** | **Жылдар боюнча мониторинг жана**  **баалоо жүргүзүү** | | | | |
| **2025** | **2026** | **2027** | **2028** | **2029** |
| 1 | Тилеке | жаз | март-май |  |  |  |  |  |  |
| 2 | Балапан | жаз | март-май |  |  |  |  |  |  |
| 3 | Кара-Күңгөй | жаз | март-май |  |  |  |  |  |  |
| 4 | Алсейит | жаз | март-май |  |  |  |  |  |  |
| 5 | Чай-Башат | жаз | март-май |  |  |  |  |  |  |
|  | жалпы |  |  |  |  |  |  |  |  |
| 1 | Чер | жаз-жай | апрель-август |  |  |  |  |  |  |
| 2 | Тилеке | күз | //--//--//--// |  |  |  |  |  |  |
| 3 | Балапан | күз | //--//--//--// |  |  |  |  |  |  |
| 4 | Кара-Күңгөй | күз | //--//--//--// |  |  |  |  |  |  |
|  | Алсейит, Чай-Башат | күз | //--//--//--// |  |  |  |  |  |  |